Mbali 3
Ana Umi Waliji Watuli mu Paladaiso?
Yehofa ŵapele Adamu ni Hawa yindu yambone yejinji. Genesis 1:28
Yehofa ŵapanganyisye jwamkongwe jwandanda lina lyakwe Hawa, soni ŵampelece kwa Adamu kuti aŵe ŵamkwakwe.—Genesis 2:21, 22.
Yehofa paŵapanganyisye, ŵanduŵa ŵaliji ŵangali nganisyo syakulemweceka, soni yilu yawo yaliji yangali ulemwa.
Ŵanduŵa ŵatamaga mumgunda wa Edeni, wawaliji malo gakusalala mnope, soni wakwete sulo, yitela ya yisogosi, ni yinyama.
Yehofa ŵaŵecetanaga ni ŵanduŵa, soni ŵajiganyaga. Akapikanile jwalakwe, nikuti akatemi ni umi wangamala mu Paladaiso pacilambo capasi.
Mlungu ŵalekasisye kulya yisogosi ya mu citela cimo. Genesis 2:16, 17
Yehofa ŵalosisye Adamu ni Hawa citela cine ca yisogosi cicaliji mumgundamo, ni kwasalila kuti naga akulya cisogosico caciwa.
Lilayika line lyampanducile Mlungu. Lilayika lyakusakalali lili Satana.
Satana nganasaka kuti Adamu ni Hawa apikanile Yehofa. Ni ŵakamulicisye masengo lijoka kumsalila Hawa kuti naga akulya cisogosi ca mcitelaco, ngasawa, nambo cacilandana ni Mlungu. Welewu waliji unami.—Genesis 3:1-5.
nya_Latn cjk_Latn tum_Latn tum_Latn tum_Latn tum_Latn tum_Latn bem_Latn bem_Latn nya_Latn tum_Latn